Օրինապաշտ վարորդները հասկացան, թե ինչպիսի «սխալ էին գործել»՝ մնալով երթեւեկության կանոնների սահմաններում, գուցե շատերը փոշմանեցին իրենց «հարիֆության» համար եւ այսուհետ քշելու են այնպես, ինչպես հարյուր հազարների տուգանքներ կուտակածները: Մանավանդ, որ շուտով քաղաքում արագաչափեր եւ տեսախցիկներ չեն լինելու, եւ ամեն ինչ «կարգավորվելու է» ճանապարհային տեսուչին 5 կամ 10 հազարանոց խցկելու միջոցով: Ագրեսիվ կարգազանց «լյումպենին» հաճոյանալու քայլերը դրանով, կարծում եմ, կարող են սահմանափակվել, եւ հիմա ճիշտ ժամանակն է անել ճիշտ հակառակ՝ ոչ պոպուլյար, բայց անհրաժեշտ քայլեր: